На основу члана 540. став 3. и 543. Закона о привредним друштвима („Службени гласник РС“, број 36/11, 99/11, 83/14-др.закон, 5/15 и 44/18), члана 32. Закона о локалној самоуправи („Службени гласник РС“број 129/07, 83/14 - други закон, 101/2016 - други закон и 47/18), члана 14. Одлуке о покретању поступка ликвидације Јавног предузећа Дирекција за грађевинског земљиште и путеве Општине Владичин Хан у ликвидацији („Службени гласник Града Врања“, број 35/16) и члана 41. и 138. Статута општине Владичин Хан („Службени гласник Пчињског округа“, број 21/08 и 8/09 и Службени гласник Града Врања“, број 11/13, 5/17 и 14/17), Скупштина општине Владичин Хан на седници одржаној дана 07.10.2018. године, донела је

**О Д Л У К У**

**О ОКОНЧАЊУ ПОСТУПКА ЛИКВИДАЦИЈЕ НАД**

**ЈАВНИМ ПРЕДУЗЕЋЕМ ДИРЕКЦИЈА ЗА ГРАЂЕВИНСКО ЗЕМЉИШТЕ**

**И ПУТЕВЕ ОПШТИНЕ ВЛАДИЧИН ХАН У ЛИКВИДАЦИЈИ**

**Члан 1.**

Окончава се поступак ликвидације над Јавним предузећем Дирекција за грађевинско земљиште и путеве Општине Владичин Хан у ликвидацији, ул.Светосавска 1 Владичин Хан уписаним у Регистар привредних субјеката Агенције за привредне регистре, матични број 07282893, ПИБ 100927528, који је покренут Одлуком о покретању поступка ликвидације Јавног предузећа Дирекција за грађевинско земљиште и путеве Општине Владичин Хан („Службени гласник Града Врања“, број 35/16), што је регистровано Решењем Агенције за привредне регистре БД 99531/2016 од 15.12.2016. године.

Регистрацијом Одлуке о покретању поступка ликвидације у АПР-у 15.12.2016. године, објављен је оглас о покретању ликвидације над Јавним предузећем Дирекција за грађевинско земљиште и путеве Општине Владичин Хан у ликвидацији преко интернет странице Агенције за привредне регистре, који по Закону траје 90 дана да би повериоци пријавили потраживања, а ликвидациони управник је у складу са одредбом члана 534. Закона о привредним друштвима упутио обавештење свим познатим повериоцима.

Како су се стекли законом прописани услови и како је Јавно предузеће Дирекција за грађевинско земљиште и путеве Општине Владичин Хан у ликвидацији обавила све законом прописане радње у сврху спровођења поступка ликвидације, те како се против истог не воде никакви други поступци Скупштина општине Владичин Хан доноси Одлуку о окончању поступка ликвидације.

**Члан 2.**

Овлашћује се Часлав Младеновић, ликвидациони управник да након доношења Одлуке о окончању поступка ликвидације, изврши примопредају имовине и опреме Јавног предузећа Дирекција за грађевинско земљиште и путеве Општине Владичин Хан у ликвидацији са Општином Владичин Хан, као и примопредају целокупне документације настале у раду Јавног предузећа Дирекција за грађевинско земљиште и путеве Општине Владичин Хан у ликвидацији са Општином Владичин Хан – Општинском управом.

**Члан 3.**

Ова Одлука ступа на снагу даном објављивања у „Службеном гласнику Града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-145/7/18-I**

**ПРЕДСЕДНИЦА,**

**Данијела Поповић**